En 27-årig mand blev i nat stoppet af politiet efter, han kørte rundt på Frederikshavnmotorvejen under påvirkning af narko.

Klokken ti minutter over 1 stoppede Nordjyllands Politi en 27-årig mand fra Dybvad til en rutineundersøgelse. Det viste sig at være en smart idé for manden var påvirket af narko. - Han var i besiddelse af 10 gram pot, 3 gram svampe og 3½ gram hash. Og det er formentlig under indflydelse af dem, at han var narkopåvirket, siger vagtchef ved Nordjyllands Politi Karsten Kristensen. Manden blev stoppet på Frederikshavnmotorvejen ved Vangen.